Užpjauniai (Nikitovka)

UžpjauniaiUžpjauniai. Mažosios Lietuvos enciklopedija, T.4 (Rahn-Žvižežeris). Vilnius, Mažosios Lietuvos fondas, Mokslo ir enciklopedijų leidybos institutas, 2009 (, nuo 1907 m. Uszpiaunen, nuo 1936 m. rugsėjo 17 d. Uschpiaunen, nuo 1938 m. birželio 6 d. Kiesdorf, 1945–1946 m. , nuo 1946 m. rugsėjo 7 d. Nikitovka, ) – gyvenvietė Mažojoje Lietuvoje, Kaliningrado srities šiaurės rytinėje dalyje, Krasnoznamensko rajone, 3 km į šiaurę nuo Pilkalnio, prie Pjaunės upelio ir Meškupės; nuo 2008 m. birželio 30 d. Dobrovolsko kaimo gyvenvietės kaimas.

 Istorija 
dešinėje|miniatiūra|260px|Užpjaunių kaimo bendruomenė 1931–1938 m.

Minimi nuo 1539 m. Istoriniai pavadinimo rašybos variantai: Uspiawne, Uspiaun, Uschpiaun, Groß Uschpiohnen.Dietrich Lange, Geographisches Ortsregister Ostpreußen (2005): Kiesdorf (Ostpr.) (vok.). Nuoroda tikrinta 2020-03-03. Po 1709–1711 m. maro į Užpjaunius atkelta vokiškai kalbančių kolonistų: 1736 m. Užpjauniuose gyveno 9 šeimos iš Halberštato, 5 iš Darmštato ir po vieną iš Zalcburgo, Pomeranijos, Prūsijos ir Frankonijos kunigaikštystės. Lietuviškai kalbančiųjų buvo penkios šeimos. 1785 m. buvo mišrusis kaimas, karališkasis palivarkas ir domenų valsčiaus centras su 27 ugniakurais,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.173. Karaliaučius ir Leipcigas, 1785 (vok.). 1823 m. – Užpjaunių mišriajame kaime buvo 158, palivarke – 89 gyventojai.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.5 (T – Z), p.62. Kümmel, Halle, 1823 (vok.). 1854 m. Užpjauniuose buvo 39 gyvenamieji pastatai ir 470 gyventojų.Eduard Messow, Topographisch-statistisches Handbuch des Preussischen Staats, T.2 (L – Z), p.376. Baensch, Magdeburgas, 1854 (vok.). Užpjaunių dvaras liko neparduotas, buvo valstybės nuosavybė. 1879 m. dvaras su Lobynų palivarku valdė 596 ha žemės, iš jų 455 ha ariamos, 122 ha pievų ir ganyklų.P. Ellerholz, H. Lodemann, Handbuch des Grundbesitzes im Deutschen Reiche, T.1, Das Konigreich Preussen, Sąs.3, Die Provinz Ostpreussen, p. 226. Landwirthschaftlich-statistischen Bureaus, Berlynas, 1879 (vok.).

Iki 1723 m. buvo Ragainės valsčiaus šaltyšiaus administruojamos Užpjaunių seniūnijos centras, 1723 –1818 m. – Įsruties apskrities Užpjaunių domenų valsčiaus centras, 1818–1945 m. priklausė Pilkalnio apskričiai. Buvo 1874 m. įsteigto Užpjaunių valsčiaus centras su dviem savivaldybėmis: Užpjaunių kaimo bendruomene ir Užpjaunių dvaro apygarda. 1928 m. dvaro apygarda panaikinta: dvaras priskirtas Užpjaunių kaimo bendruomenei, Lobynų palivarkas – Šorių kaimo bendruomenei.Amtsbezirk Kiesdorf (Ostpr.), Territoriale Veränderungen in Deutschland und deutsch verwalteten Gebieten 1874–1945 (vok.). Užpjaunių tikintieji priklausė Pilkalnio evangelikų liuteronų parapijai. 

1893 m. šalia kaimo ir dvaro nutiestas Tilžės–Stalupėnų geležinkelis, o 1901 m. – Pilkalnio siaurasis geležinkelis (iš Pilkalnio į Lazdynus su atšakomis į Širvintą ir Doristalį). Siaurojo geležinkelio ruože įrengtos dvi stotelės: Užpjaunių dvaro ir Užpjaunių kaimo. Nuo kaimo stotelės atsišakojo apie 1,5 km ilgio geležinkelio atšaka į Užpjaunių žvyro karjerą. 1905 m. kaimas turėjo 73 gyvenamuosius namus, 698 gyventojus, 4 iš jų buvo lietuviai; dvaro apygardoje buvo 11 gyvenamųjų namų, 244 gyventojų, iš jų vienas – lietuvis. XX a. pr. Užpjauniuose buvo valsčiaus įstaiga, pieninė, malūnas, plytinė. Kaime buvo mokykla. Kaimo viduriu ėjo Pilkalnio–Lazdynų plentas, vakariniu pakraščiu tekėjo Pjaunė, rytiniu – Meškupė.

1944 m. rudenį, artėjant frontui, gyventojai evakuoti į Vokietijos gilumą, vietinių gyventojų nebeliko. Po Antrojo pasaulinio karo atkelta kolonistų iš Sovietų Sąjungos.

|}

 Gyventojai 

Be to, Užpjaunių dvare 1905 m. buvo 244, 1910 m. – 199 gyventojai.

 Šaltiniai 

 Nuorodos 
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Kategorija:Pilkalnio apskrities gyvenvietės
Kategorija:Krasnoznamensko rajono gyvenvietės